חשש שתושבים רבים נחשפו לחולה חצבת ברובע ג' באשדוד - מהפרטים הידועים, החולה הגיע לבית המרקחת "מעיין החיים", שם נחשפו אליו תושבים. לא ברור אילו מקומות נוספים או קופות חולים ביקר בהם החולה, וכמה הגיעו עימו במגע.

בלשכת הבריאות המחוזית קוראים לציבור שעולה חשד שהיו עם החולה במגע - להגיע להיבדק:

לשכת בריאות אשקלון מבקשת להודיע לציבור על חשיפה אפשרית לחולה חצבת בתאריך 6/1/2019 בין השעות 10.00-13.00 בבית מרקחת "מעין חיים" ברחוב הפלמ"ח 20 באשדוד.

ילידי 1957 ואילך שלא מחוסנים בשתי מנות נגד חצבת, מוזמנים לפנות בהקדם ללשכת הבריאות הקרובה למקום מגוריהם על מנת לברר את הצורך בקבלת חיסון.

מתחילת 2018 היו בישראל יותר מ-2,300 מקרים של הידבקות בחצבת, כ-1,500 מהם באזור ירושלים, 250 באזור צפת ויותר מ-210 בתל אביב. במשרד הבריאות העריכו בחודש נובמבר שהתפרצות החצבת כבר הגיעה לשיא והחלה בירידה.